Kaluuga
Kaluuga (Huso dauricus) on suur röövkala tuurlaste sugukonnast. Ta eluneb Amuuri jõgikonnas ning meres Amuuri suudmealal. Noored isendid elavad Ohhoota ja Jaapani mere rannikualadel. Kaluuga on kriitilises seisundis liik. Liigi arvukus on vähenenud alates 19. sajandi lõpust, eriti järsult 20. sajandi lõpus ja 21. sajandi alguses seoses röövpüügiga. Väidetavalt on tegemist maailma suurima mageveekalaga. Tema maksimaalne kehamass on vähemalt 1000 kg. Pikkus võib ületada 5 m. Eluiga on 17–20 aastat. Kaluuga on üks kaladest, kellelt saadakse musta kalamarja.